stanford-oval/wikipedia huggingface dataset:
פלובוקסמין
שימושים רפואיים > דיכאון

במחקרים השוואתיים נמצא שתרופות המשלבות השפעה על מסלול הסרוטונין ועל הנוראפינרין מביאות להקלה גדולה יותר. מדובר על תרופות מקבוצות: מעכבי האנזים מונואמין אוקסידאז (MAOI), נוגדי דיכאון טריציקליים (TCA), על אפקסור, ועל מירו. אפשר שהתרופות האחרות אכן מביאות לאחוזים גבוהים יותר של החלמה. המשך התפקיד של ה-SSRI כתרופות מהשורה הראשונה משקפת את הקלות של השימוש, הביטחון, וטווח הפעילות הרחב שלהן.
בסקר שפורסם ב-2012 פלובוקסמין נמצאה יעילה כטיפול נגד דיכאון כשווה לתרופות אחרות כמו: אימיפרמין (imipramine), דזיפרמין (desipramine), קלומיפרמין (clomipramine), אמיטריפטילין (amitriptyline), מיאנסרין (mianserin), מפרופטילין (maprotiline).
שימושים רפואיים > דיכאון > התאבדות

ב-2004 מנהל התרופות והמזון האמריקאי (FDA) פרסם אזהרת קופסה שחורה עבור תרופות נוגדות דיכאון, שמזהירה מפני מחשבות אובדניות והתנהגות אובדנית של ילדים ומבוגרים צעירים. אזהרה זו מבוססת על ניתוח בן עשור של נתוני ניסויים קליניים. ניתוח מחודש ומקיף של נתונים הראה כי מחשבות אובדניות יורדות אצל חולים מבוגרים וגריאטריים שטופלו בתרופות נוגדות דיכאון בהשוואה לפלסבו. לא נמצאו הבדלים עבור בני נוער. אצל מבוגרים, הפחתה ברעיונות התאבדות ובניסיונות התרחשה במקביל לירידה בתסמיני דיכאון. בכל קבוצות הגיל, חומרת דיכאון השתפרה תחת הטיפול התרופתי ובמקביל הייתה ירידה באובדנות. נראה כי תרופות מקבוצת מעכבי הספיגה הסלקטיבית של סרוטונין (SSRI), כמו גם במעכבי ספיגה חוזרת של סרונטונין ונוראדרנלין (SNRI), בעלי השפעה מגנה מפני התאבדות המתווכת על ידי ירידה בתסמיני דיכאון עם הטיפול.
לא נצפתה עדות לסיכון עולה בהתאבדות בקרב צעירים שקיבלו תרופות מקובצת מעכבי הספיגה הסלקטיביים של סרוטונין. מעכבי הספיגה הסלקטיביים של סרוטונין, כמו כל התרופות נוגדות הדיכאון, נועדו למנוע התאבדות פוטנציאליות בהיותן תרופות נגד דיכאון. בפרקטיקה הקלינית, יש אחוז קטן מהמטופלים שבתחילת הטיפול בתרופת מקבוצת מעכבי הספיגה של הסרוטונין נעשים מודאגים ונסערים. הופעת תסמינים אלו עלולה לעורר או להחמיר מחשבות אובדניות. לכן חולים הסובלים מדיכאון צריכים להיות במעקב צמוד במהלך תקופת הסיכון המרבי, שהיא בימים ובשבועות הראשונים בהם נוטלים את התרופות.
האזהרה של מִנְהָל המזון והתרופות האמריקאי קיימת עד היום אף על פי שקיימת מחלוקת בנוגע לבסיס המחקרי עליו היא נשענת.
שימושים רפואיים > דיכאון > דיכאון במהלך ההיריון ואחריו

דיכאון אחרי לידה נחשב למצב חירום במקרי קיצון בהם האם יכולה לפגוע בתינוק או בעצמה, והפסקת הטיפול בתרופה מקבוצת מעכבות הספיגה הסלקטיביות לסרוטונין במהלך ההיריון מביאה לחזרת הדיכאון באחוזים גבוהים: 68-100%. ההשפעה של דיכאון במהלך ההיריון ואחריו על התינוק לא ידועה. לא ידוע שהטיפול בתרופה מקבוצת מעכבות הספיגה הסלקטיביות לסרוטונין במהלך ההיריון מעלה את הסיכון למלפורמציות מולדת של העובר. נראה שהסיכון עבור האם גדול בהפסקת הטיפול מהסיכון לתינוק מהמשך הטיפול אולם הנושא עדיין נחקר.
יש עדויות שילודים לאימהות שלקחו פלובוקסמין במהלך הטרימסטר השלישי להיריון נזקקו לעיתים לאחר הלידה לאחד או יותר מהדברים הבאים: תמיכה נשימתית, האכלה בזונדה ואשפוז ממושך.
יש עדויות מסוימות המצביעות על אפשרות שתינוקות לאימהות שלקחו תרופות מקבוצת מעכבות הספיגה הסלקטביים לסרוטונין במהלך ההיריון, נזקקים יותר לטיפול על רקע ההפסקה הפתאומית של התרופה. לא ידוע על סיבוכים משמעותיים ארוכי טווח לילודים המקושרים לשימוש בתרופות מעכבות ספיגה סלקטיביות לסרוטונין במהלך היריון.
חלק מהרופאים ממליצים על מתן SSRI במהלך ההיריון לנשים השייכות לקבוצת סיכון לסבול מדיכאון אחרי לידה, וכך להגן גם על האם וגם על התינוק.
שימושים רפואיים > דיכאון > דיכאון בגיל השלישי

תרופות מקבוצת מעכבי הספיגה הסלקטיביים של סרוטונין ממשמשות לטיפול קוו ראשון לקשישים בהיותם בטוחים ונסבלים לשימוש יחסית לתרופות אחרות. כקבוצה אין להם כמעט השפעות: קרדיו-טוקסיות, אנטי-כולינרגיות, אנטי-היסטמינרגיות, או אלפא-אדרנרגיות. תרופות מקבוצת מעכבי הספיגה הסלקטיביים של סרוטונין יכולות לגרום לחסרים קוגניטיביים קלים, זמן דימום מתארך, היפונתרמיה, הארכת QT, והפרעת האיזון בסוכר בדם. כל אלו צריכים להילקח בחשבון בטיפול בבני הגיל השלישי, אף על פי שהם נדירים. יש לדאוג למעקב אחרי בדיקות דם ואק"ג בהתאם להוראות הרופא. התרופות מקבוצת מעכבי הספיגה הסלקטיביים של סרוטונין אפקטיביים לדיכאון אחרי שבץ, ובאופן דרמטי מקטינים את הסימפטום של הבכי.
שימושים רפואיים > דיכאון > דיכאון בילדים ומתבגרים

השימוש בתרופות מעכבות ספיגה סלקטיבית של סרוטונין בילדים ומתבגרים שנוי במחלוקת. מחד יש מחקרים המראים תועלת חד משמעית בשימוש בתרופות אלו. ויש מנגד ההזהרה שניתנה על ידי מנהל התרופות ומהזון האמריקאי מפני עליה באובדנות ובדחפים אימפולסיביים על רקע התחלת טיפול. התרופה היחידה שאושרה לטיפול בדיכאון עבור ילדים ומתבגרים מקבוצת מעכבי הספיגה הסלקטיביים לסרוטונין היא הפלואוקסמין.
אף על פי שאין הכרה של מנהל התרופות והמזון האמריקאי בפלובוקסמין כטיפול בדיכאון קליני בילדים ומתבגרים, יש עדות לכך שאפשר להשתמש בתרופות מקבוצת מעכבי הספיגה של סרוטונין בדיכאון אצל ילדים ומתבגרים. קיים חשש שבשל האזהרה, הילדים והמתבגרים לא יקבלו את הטיפול הנדרש וסכנת הדיכאון וההתאבדות תגדל.
שימושים רפואיים > הפרעות חרדה > הפרעה אובססיבית קומפולסיבית (Obsessive compulsive disorder-OCD)

פלובוקסמין אושרה לטיפול ב-OCD גם במבוגרים וגם בילדים. היא אחת התרופות המומלצות לטיפול ב-OCD בגילאים שמעל 18 (תרופות מומלצות נוספות: סרוקסאט, לוסטרל, פרוזאק). פלובוקסמין ולוסטרל אושרו לטיפול בילדים עם OCD (גילאי 6 שנים עד 17 שנים). אצל 50% מהסובלים מ-OCD הסימפטומים מתחילים בילדות או בהתבגרות, יותר ממחציתם מגיבים לטיפול תרופתי. התגובה יכולה להיות דרמטית. נתונים ארוכי שנים מחזקים את המודל של OCD כהפרעה גנטית, המתמשכת לאורך החיים, שהטיפול הטוב הוא שימוש רציף בשילוב של תרופות וטיפול CBT לאורך החיים.
המינון של SSRI ל-OCD לרוב גבוה מזה הניתן לדיכאון. התגובה יכולה להיות כבר בשבועות הראשונים לטיפול, אך אפשר שיעברו מספר חודשים עד שתהיה תגובה מקסימלית.
שימושים רפואיים > הפרעות חרדה > הפרעת פאניקה

תרופות מקבוצת ה-SSRI מהוות קוו ראשון לטיפול בהפרעת פאניקה. התרופות המומלצות לטיפול בהפרעת פאניקה הן סרוקסאט ולוסטרל. ה-פלובוקסמין אף יעילה כנגד הפרעת פאניקה ומהווה קו שני יחד עם הציפרמיל והפרוזק.
שימושים רפואיים > הפרעות חרדה > חרדה חברתית (Social-Phobia או Social Anxiety Disorder)

SSRI אפקטיביים בטיפול בחרדה חברתית, ומפחיתים את הסימפטומים ואת חוסר היכולת. אחוזי ההצלחה דומים לאלו של נארדיל (תרופה מקבוצת ה-MAOI) שהיה הטיפול המומלץ בעבר. SSRI יותר בטוחים מבנזודיאזפינים או MAOI ולכן מהווים את טיפול הקו הראשון.
שימושים רפואיים > הפרעות חרדה > הפרעת דחק פוסטטראומטית (Post Traumatic StressDisorder)

טיפול תרופתי עבור PTSD מכוון לארבע קבוצות של תסמינים: חוויה חוזרת, הימנעות, שינוי לרעה במצב הרוח ובחשיבה, ועוררות. בטיפול לאורך זמן נראה שלתרופות מקבוצת ה-SSRI יש מענה יותר רחב מאשר לקבוצות אחרות של תרופות נגד חרדה ודיכאון (TCAs ו-MAOIs). תרופות מקבוצת ה-SSRI עוזרות לשיפור הן בתסמינים חודרניים והן בתסמינים נמנעים.
שימושים רפואיים > הפרעות חרדה > הפרעה דיספורית קדם ויסתית

במקרים של נשים הסובלות מתסמינים רגשיים וסומאטיים מדי חודש במהלך השלב הלוטאלי של הווסת, פלובוקסמין נמצאה יעילה לטיפול בהפרעה, ובנוסף לה תרופות אחרות מקבוצת ה-SSRI.
שימושים רפואיים > טיפול בכלבים

במחקר שנערך על כלבים הסובלים מחרדה נמצא שהפלובוקסמין יעיל כנגד החרדה וגורם לתופעות לוואי מעטות.  מחקר אחר תומך בפלובוקסמין כתרופה לכלבים העוזרת כנגד היפראקטיביות והתנהגות אגרסיבית
תופעות לוואי > תופעות לוואי של מערכת העיכול

תופעות הלוואי היותר שכיחות של הפלובוקסמין קשורות למערכת העיכול. הן נעות מאי נוחות בבטן דרך בחילות, הקאות ושלשולים. בליעת הכדורים אחרי האוכל יכולה להביא להקלה בתופעות הלוואי הללו. כל תופעות הלוואי הקשורות במערכת העיכול הן זמניות ודועכות עם הזמן.
כנגד תופעות הלוואי במערכת העיכול אפשר לנקוט בכמה אמצעים: אפשר לקחת את הכדורים אחרי האוכל. ממומלץ להתחיל את הטיפול בהדרגה, אפשר לחלק את המנות היומיות (לקחת את המנה הקטנה יותר בבקר ואת הגדולה יותר לפני השינה).
הבחילה היא תופעה הנמצאת בקורלציה עם המינון התרופתי.
תופעות לוואי > השמנה

חלק משמעותי מהאנשים הלוקחים SSRI מאבדים משקל בהתחלה אך יותר מאוחר אפשר שיעלו במשקל. העלייה במשקל היא אחת מתופעות הלוואי המטרידות של כל ה-SSRI. עליה במשקל היא תופעת לוואי הפחות שכיחה בפלובוקסמין לעומת תרופות אחרות ממשפחת ה-SSRI, אך בניגוד לתופעות הקודמות אינה דועכת עם הזמן.
תופעות לוואי > הפרעות בתפקוד המיני

כל התרופות מקבוצת ה-SSRI יכולות לגרום לפגיעה בתפקוד מיני. תופעה זו שכיחה במיוחד במקרים של שימוש ארוך זמן בתרופה. הערכה היא שזה קורה ב-50-80% מהמקרים. התלונות השכיחות: היעדר אורגזמה, אורגזמה מעוכבת, ירידה בליבידו. חלק מהמחקרים טוענים שהתופעה היא תלויית מינון, אך הדבר לא הוכח. בניגוד לתופעות לוואי אחרות הפרעה בתפקוד המיני אינה קשורה לתחילת הטיפול ואינה נעלמת במהלך שבועות ספורים אלא במקרים נדירים. לרוב היא נמשכת לאורך כל הזמן שהתרופה נלקחת.
יש גישות טיפוליות רבות אך אף אחת מהן לא הוכחה כיעילה. ההצעות האפשריות הן ירידה במינון, תוספת תרופה אחרת (ויאגרה או וולבוטרין), החלפה ל-SSRI אחר. בסופו של דבר לעיתים צריך להחליף לתרופה מקבוצה אחרת שאינה משפיעה על התפקוד המיני.
אף על פי שתופעת לוואי זו אפשרית תחת טיפול בפבוקסיל, היא פחות שכיחה.
תופעות לוואי > תופעות הקשורות למערכת העצבים המרכזית > חרדה

פבוקסיל כמו כל תרופה מקבוצת ה-SSRI עלולה לגרום חרדה, במיוחד בחודשים הראשונים של הטיפול כאשר בהמשך החרדה יורדת.
תופעות לוואי > תופעות הקשורות למערכת העצבים המרכזית > סדציה ונדודי שינה

תופעת לוואי אפשרית של SSRI כוללת סדציה והפרעות שינה המשתפרות עם הירידה בחרדה ובדיכאון ועם הסתגלות מערכת העצבים לתרופה. אבל עד 25% מהמטופלים ב-SSRI סובלים מהפרעה בשינה ועודף ישנוניות או עייפות מציפה. פבוקסיל יכולה לגרום לנדודי שנה או תחושת ישנוניות. ההמלצה היא לקחת את התרופה בבוקר אם היא גורמת לנדודי שינה ובערב אם גורמת לישנוניות. בהפרעות השינה אפשר לטפל גם בתוספת בנזודיאזפינים או בתרופה אחרת המשרה שינה.
תופעות לוואי > תופעות הקשורות למערכת העצבים המרכזית > השפעות נוספות על שינה

אנשים רבים הלוקחים SSRI מדווחים על חלומות מאוד חיוניים או סיוטים. הם מתארים את השינה כפעילה ("busy"). הפרעות נוספות של שינה כוללות: חריקת שיניים, אי שקט ברגליים, מיוקלונוס.
תופעות לוואי > תופעות הקשורות למערכת העצבים המרכזית > קהות רגשית

תופעה שאינה זוכה להתייחסות רבה וקשורה לעיתים קרובות בשימוש כרוני בתרופות מקבוצת מעכבי הספיגה הסלקטיביים של סרוטונין (SSRI). פציינטים מדווחים על: חוסר יכולת לבכות, תחושה של חוסר אכפתיות או אדישות, מגבלה באינטנסיביות של התנסויות רגשיות. תופעת לוואי זו לעיתים קרובות מובילה להפסקת הטיפול, אפילו כשהתרופה מקלה על הדיכאון או החרדה.
תופעות לוואי > תופעות הקשורות למערכת העצבים המרכזית > פיהוק

הסתכלות מקרוב על פציינטים המקבלים SSRI חושפת עליה בפיהוק. תופעה זו אינה משקפת עייפות או שינה גרועה בלילה אלא היא תוצאה של השפעת SSRI על ההיפותלמוס.
תופעות לוואי > תופעות הקשורות למערכת העצבים המרכזית > התכווצויות

דווח על התכווצויות ב-0.1-0.2% מהפציינטים המקבלים SSRI. השכיחות אינה גבוהה משמעותית יחסית לפלצבו, ונמוכה בהרבה לעומת נוגדי דיכאון אחרים. השכיחות גבוהה יותר עם העלייה במינון.
תופעות לוואי > תופעות הקשורות למערכת העצבים המרכזית > סימפטומים אקסרא-פירמידליים

SSRI יכולים לעיתים נדירות לגרום: אקאתיזיה, דיסטוניה, רעד, קישיון מפרקים דמוי גלגל שיניים (Cogwheel Rigidity), טורטיקוליס (עווית בצוואר), opisthotonos (מנח דמוי גשר של הצוואר ועמוד השדרה), הפרעה בהליכה, איטיות בתנועות. דווחו מקרים נדירים של דיסקינזיה מאוחרת. אנשים עם פרקינסון יכולים לחוות החמרה אקוטית של הסימפטומים המוטוריים כשהם לוקחים SSRI.
תופעות לוואי > כאב ראש

תופעת לוואי המופיעה בעיקר בתחילת הטיפול וחולפת. מנגד SSRI אפקטיביים כמניעה כנגד מגרנה וכאבי ראש מסוג tension-type.
תופעות לוואי > השפעה על הטסיות בדם

SSRI יכולים לפגוע בתפקוד צבירת הטסיות בלא להשפיע על מספרן. ההשפעה היא היפצעות בקלות או זמן דימום מוארך. כשיש חשד לסימנים כאלו יש לעשות מבחן לזמן דימום. מעקב מיוחד נדרש אצל פציינטים המקבלים נוגדי קרישה או אספירין. מתן מקביל של SSRI ונוגדי דלקת nonsteroidal מעלה משמעותית את הסיכון לדימום במערכת העיכול.
תופעות לוואי > הפרעה ברמות הסוכר

SSRI יכולים להוריד את רמות הסוכר, לכן חולי סוכרת צריכים מעקב זהיר. שימוש ארוך טווח יכול להיות מקושר לעליה ברמות הסוכר. הנושא עדיין מצריך בדיקה, לא ברור אם מדובר בהשפעה של התרופה או שהעלייה ברמות הסוכר מקורה בסיבות אחרות.
תופעות לוואי > היפונתרמיה

היפונתרמיה פירושה נתרן נמוך בדם. תופעת לוואי נדירה אך מסוכנת. הסיכון להופעתה עולה אצל פציינטים קשישים ואצל אנשים המטופלים במשתנים.
תופעות לוואי > הזעה

יש פציינטים הסובלים מהזעה כתופעת לוואי לטיפול התרופתי. מדובר בתופעת לוואי שאינה מסוכנת אך יכולה להיות מאוד מציקה. ההזעה אינה קשורה לטמפרטורה חיצונית. הזעה בלילה יכולה להרטיב את הסדינים, ואפשר שיהיה צורך בהחלפת בגדים. טיפול בטרזוסין (Terazosin) 1-2 מ"ג ליום יכול להיות מאוד יעיל. מדובר בתרופה שהיא חוסמת אלפא 1, משמשת כנגד יתר לחץ דם וגידולים שפירים של הערמונית.
תופעות לוואי > השפעות קרדיו-וסקולאריות

כל SSRI יכולים לגרום לתסמונת QT מאורך, בעיקר כשלוקחים מינון יתר. הסיכון בהארכת QT עולה בשילוב נוגדי דיכאון עם נוגדי פסיכוזה.
תופעות לוואי > תסמונת סרוטונין (Serotonin syndrome)

מתן במקביל של תרופה מקבוצת ה-SSRI עם תרופה אחרת שאף היא מעלה את רמת הסרוטונין יכולה לגרום לעליה יתר של הסרוטונין בפלזמה עד כדי רמות טוקסיות ולגרום לתסמונת סרוטונין. בין התרופות שבמקביל להן צריך להיזהר במתן תרופה מקבוצת ה-SSRI: תרופה מקבוצת ה-MAOI, ליתיום, L-טריפטופן. התסמונת יכולה להיות פטאלית. סימפטומים אפשריים בסדר עולה של החמרת המצב:
שלשול
חוסר מנוחה
אגיטציה קיצונית, עליה ברפלקסים, חוסר יציבות אוטונומית, ותנודות בסימנים חיוניים.
תנועה לא רצונית בשרירים (myoclonus), התכווצויות, עליה בחום, רעד בלתי נשלט, rigidity (נוקשות).
דליריום, קומה, status epilepticus, תמט קרדיו וסקורלי ומוות.
תופעות לוואי > תסמונת הפסקת טיפול

הפסקה פתאומית של הטיפול בפלובוקסמין עלולה לגרום לתסמונת הפסקת תרופות נוגדות דיכאון. סימפטומים שכיחים: סחרחורת, נדודי שינה, חרדה, ועצבנות הם התסמינים השכיחים שלה. זה מתרחש בדרך כלל תוך מספר ימים מהפסקת התרופה ונמשך מספר שבועות. תסמיני הגמילה של פלבוקסמין הם פחות חמורים ותכופים מאשר משל פארוקסטין, ותכופים יותר מאשר עבור פלואוקסטין. ברוב המקרים התסמינים מתונים, קצרי מועד וחולפים ללא טיפול. במקרים חמורים יותר מטופלים לעיתים קרובות בהצלחה על ידי החזרה זמנית מחדש של התרופה עם קצב הפחתה איטי יותר.
הפסקה פתאומית של תרופות מקבוצת ה-SSRI יכולה לגרום לסינדרום הפסקת טיפול. הדבר נכון במיוחד לגבי תרופות עם זמן פינוי קצר - כמו פרוקסיטין ופלבוקסמין. התסמונת לרוב לא מופיעה אלא אחרי טיפול של 6 שבועות לפחות, ונעלמת ספונטנית אחרי 3 שבועות. אנשים שבתחילת הטיפול ב-SSRI סבלו מהסתגלות לתרופה סביר יותר שיסבלו בהפסקתה.
פלאוקסטין הוא ה-SSRI עם זמן הפינוי הארוך ביותר ועם הסבירות הנמוכה ביותר לתסמונת הפסקת טיפול. הטיפול בתסמונת הוא קודם כל מניעה, ולכן רצוי לא להפסיק את התרופה באופן פתאומי אלא בהדרגה ובליווי רופא. אם התסמונת הופיעה, אפשר לטפל בה על ידי החזרת התרופה והפחתה איטית יותר במינון נטילתה, או באמצעות טיפול בפלואוקסטין והפסקתו בהדרגה.
אינטראקציות

SSRI לרוב אינם מפריעים במתן תרופות אחרות. סינדרום סרוטונין יכול להיגרם במתן במקביל של SSRI עם תרופות אחרות המעכבות ספיגה מחדש של סרוטונין כמו: L-טריפטופן, ליתיום ונוגדי דיכאון אחרים (בעיקר MAOI). SSRIs עלולים לקיים אינטראקציה עם וורפרין (קומדין), להגביר את הסיכון לדימום וחבורות.
מתוך קבוצת ה-SSRI הפלובוקסמין היא בעלת הסיכון הגבוה ביותר לאינטראקציה עם תרופות אחרות. עם כל ה-SSRI יש חשש בשילוב עם קלוזאפין שיכול להעלות את ריכוז הלפונקס בדם. הדבר נכון במיוחד לגבי ה-פלובוקסמין. מומלץ לא לתת בשילוב עם לפונקס, בגלל החשש לעליה בריכוז הלפונקס וכך עליה בסיכון להתכווצויות.
שימוש ב-פלובוקסמין ואלפראזולאם יחד יכול להעלות את ריכוזי האלפראזולאם בפלזמה. אם אלפראזולאם ניתנת במקביל עם פלובוקסמין, יש להפחית את המינון הראשוני של אלפראזולאם למינון היעיל הנמוך ביותר.
| אֲתַר | K i (nM) |
| --- | --- |
SERT: 2.5
NET: 1,427
5-HT 2C: 5,786
α 1 - אדרנרגי: 1,288
σ 1: 36
היסטוריה

פלובוקסמין פותחה על ידי קאלי-דופר (Kali-Duphar), אז חלק מחברת Solvay הבלגית (אנ') וכיום חלק מחברת מעבדות אבוט. התרופה הוצגה בשם פלוקסיפרל בשווייץ ב-1983. ב-1994 הוצגה בשם לובוקס בארצות הברית ואושרה על ידי מִנְהָל המזון והתרופות האמריקאי (FDA). בהודו נמכרת תחת כמה מותגים בין השאר Uvox של אבוט. היא הייתה בין התרופות הראשונות של קבוצת ה-SSRI, ונרשמה במדינות רבות לחולים עם דיכאון קליני.
פלובוקסמין הייתה ה-SSRI הראשונה שאושרה על ידי ה-FDA האמריקאי בהתוויה לטיפול ב-OCD. בסוף 1995, יותר מעשרה מיליון חולים ברחבי העולם טופלו בתרופה. פלובוקסמין הייתה התרופה הראשונה מקבוצת ה-SSRI שאושרה על ידי ה-FDA לטיפול ב-OCD בילדים ב-1997.
ביפן פלובוקסמין הייתה ה-SSRI הראשונה שאושרה לטיפול בחרדה חברתית ב-2005.
כיווני מחקר

מחקרים מוקדמים הציעו יתרונות פוטנציאליים לפלובוקסמין כחומר אנטי דלקתי והשפעה אפשרית על הפחתת סערות ציטוקינים, במחקרים נוספים לא נמצא אישור לתועלת הצפויה על חולי COVID-19..
במאי 2022, בהתבסס על סקירת ראיות מדעיות זמינות, מִנְהָל המזון והתרופות האמריקאי (FDA) בחר שלא להנפיק אישור לשימוש חירום בפלובוקסמין לטיפול ב-COVID-19. המסקנה הייתה שאין מספיק נתונים להסיק שפלובוקסמין עוזר בטיפול בחולים עם COVID-19 שאינם מאושפזים במניעת תחלואה קשה ואשפוז. המלצת הסוכנות הייתה על ניסויים קליניים נוספים.
ניסוי מבוקר אקראי כפול סמיות גדול בשם ACTIV-6, שפורסם בשנת 2023 ב-JAMA, גילה כי נטילת 100 מ"ג של פלובוקסמין כל יום במשך כשבועיים לא היה טוב יותר באופן משמעותי מאשר פלצבו בקיצור משך הזמן של תסמיני COVID-19 קלים או מתונים.
ראיות טנטטיביות קיימות לכך שפלובוקסמין עשוי להפחית את התחלואה הכוללת של COVID-19 וסיבוכים שלה.
ראו גם

SSRI
פלואוקסטין
סרטרלין
פארוקסיטין
המכה השביעית של מצרים (ג'ון מרטין)

| --- | --- |

 מידע כללי
 צייר:  ג'ון מרטין 
 תאריך יצירה:  1823 
 טכניקה וחומרים:  קנבס, צבע שמן 
 ממדים בס"מ
 רוחב:  214 ס״מ 
 גובה:  144.1 ס״מ 
 נתונים על היצירה
 מספר יצירה:  60.1157 (המוזיאון לאמנות (בוסטון)) 
 מיקום:  המוזיאון לאמנות (בוסטון)
 
המגפה השביעית של מצרים הוא ציור שמן משנת 1823 של האמן הבריטי ג'ון מרטין. הציור מתאר את המכה השביעית מתוך עשר המכות שניחתו על מצרים העתיקה. ניתן לראות בו את משה אוחז במטהו ומזמן סערה עזה מלווה ברעמים וברד על המצרים, אשר מחזיקים את בני ישראל בעבדות. מרטין יצר סדרת ציורים אפיים בהשראת סיפורים מקראיים. עבור ציור זה, הוא הסתמך על תגליות ארכאולוגיות עכשוויות של מבנים מצריים.
יצירה הוצגה לראשונה בתערוכה הפותחת של "האגודה המלכותית של אמני בריטניה" בשנת 1824. שנה לאחר מכן, נרכשה על ידי הפוליטיקאי הוויגי ג'ון למבטון, לימים רוזן דרהאם. כיום הציור נמצא באוסף מוזיאון האמנות של בוסטון, אליו הגיע בשנת 1960.
ביבליוגרפיה

Burritt, Amanda M. Visualising Britain’s Holy Land in the Nineteenth Century: Springer International, 2020.
Dobson, Eleanor. Victorian Alchemy: Science, magic and ancient Egypt. UCL Press, 2022.
Husch, Gail E. Something Coming: Apocalyptic Expectation and Mid-nineteenth-century American Painting. UPNE, 2000.
הד ארצי

| --- | --- |

 נתונים כלליים
 סוג:  חברה פרטית
 תקופת הפעילות:  1947–2008 (כ־61 שנים)
 תאריך מיזוג:  דצמבר 2008
 משרד ראשי:  "סינמה סיטי", צומת גלילות, רמת השרון
 ענפי תעשייה:  תקליטים, משחקי מחשב, ספרים, קמעונאות, קלטות וידאו, DVD
  
 www.hed-arzi.co.il
 
הד ארצי הייתה חברת תקליטים, אשר עסקה בהפקת מוזיקה, בייבוא אלבומים מחו"ל ובהפצת מוזיקה ישראלית ולועזית. בדצמבר 2008, עקב קשיים כלכליים, נרכשה הד ארצי על ידי מתחרתה, NMC יונייטד אנטרטיינמנט.
מלבד מעורבותה בתחום המוזיקה, עסקה החברה בייבוא ובהפצה של מוצרי מולטימדיה שונים, כגון משחקי מחשב וקלטות וידאו וסרטי DVD. רשת טאוור רקורדס בישראל הייתה בבעלות הד ארצי.
מחלקת וידאו

בשנת 1992 "הד ארצי" פתחה מחלקת וידאו עצמאית, שבה מלבד תקליטים ותקליטורים, הופצו גם קלטות וידאו ומאוחר יותר גם DVD (החל משנת 2000).
החברה הפיצה קלטות וידאו (VHS) עד סוף שנת 2005.
החברה הפיצה קלטות וידאו לפי ז'אנרים:
ילדים
ידע
קומדיה
דרמה.
בנושא ידע החברה הוציאה לאור קלטות וידאו של תוכניות מערוץ 8 בכבלים של HOT וגם תוכניות ידע מבית ה-BBC וביניהן:
"הולכים עם דינוזאורים"
"מעגל החיים"
"גוף האדם".
"הד ארצי" הפיצה גם קלטות וידאו של "נשיונל ג'יאוגרפיק" (בה הייתה גם סדרה לילדים בשם "הפלא שבחיות הפרא").
החברה הפיצה גם קלטות וידאו לילדים.
משנת 1997 החברה הפיצה קלטות וידאו של מחזות זמר לילדים (כגון: "פינוקיו", "הלב", "פיטר פן" ועוד) ובאותה השנה (עד שנת 2000) היא הפיצה קלטות וידאו של הסדרה "נאדי".
באוגוסט 1998 החברה הוציאה את קלטת הווידאו "טיף וטף לטף" (הקלטת הראשונה בסדרת "טיף וטף") בכיכובם של אורנה ומשה דץ.
בשנת 1998 "הד ארצי" הוציאה את קלטת הווידאו "חיבוקי" שבו יעל אבקסיס מגלמת פיה הפותרת בעיות יומיומיות לילדים.
מה גם שהחברה הפיצה בשנים 1999–2000 קלטות וידאו של הסדרה "טלטאביז".
בשנת 1999 "הד ארצי" הפיצה את "טיף וטף 2" (החלק השני בסדרת "טיף וטף" • הפקה: "אולפני מימד") ולאחר מכן (בסוף שנת 2000) היא הפיצה את הקלטת השלישית בסדרה זו ("טיף וטף 3 - בארץ הדמיון" בהפקת "סיילנס").
"הד ארצי" הפיצה בשנים 2000–2001 קלטות וידאו של תוכניות קלאסיות תחת המותג "ג'וניור" (6 שנים לפני השקת הערוץ בישראל).
באוקטובר 2001 החברה הפיצה DVD בשם "טיף וטף - המיטב", הכולל שירים משתי קלטות הווידאו הראשונות בסדרת "טיף וטף" ("טיף וטף לטף" ו"טיף וטף 2").
ובינואר 2003 החברה הוציאה את הקלטת "מסיבה ביער עם סבא טוביה" (הקלטת הראשונה בסדרת "סבא טוביה").
באפריל של אותה השנה החברה הפיצה את הקלטת הרביעית בסדרת "טיף וטף" והיא נקראת "המשפחה שלי".
ובסוף שנת 2003 "הד ארצי" הפיצה את הקלטת "חיות בפזמון של דוד ושרון".
במרץ 2004 החברה הוציאה את החלק השני בסדרת "סבא טוביה" הנקרא "סיפורים כיד המלך".
ביולי של אותה השנה החברה הפיצה את הסרט הראשון של כוכב הילדים "יובל המבולבל" ובחודש אוגוסט היא הפיצה את "אמא משחקושקוש" (שירי משחק והפעלה לפעוטות עם סמדר שיר ובתה יולי) ואת "הפיציקט של רינת" (מגוון יצירות קלאסיות בעיבודים חדשים בכיכובה של רינת גבאי).
וגם החברה הפיצה גם את סרטי ה־DVD של אירית תמיר (ביניהם: "במבינו ומטה הקסמים" ו"איציק הליצן").
סרטי DVD

טיף וטף 5 קלטות
חיבוקי
מצילים את מקהילת הלוטם = בית ספר לוטם
ג'אמפי
מחסן/גינת השטוזים של דתיה בן דור
בישול זה קול
סבא טוביה 4 קלטות
הפיציקט של רינת/רינת בארץ המילים/חגי ישראל עם רינת ומימי
הקלטת הראשונה של יובל המבולבל
בובי ובובה/בובי יוצא לטיול התינוק הצוחק
הסודות של פוניפון
חיות בפזמון של דוד ושרון
נשיבוק
חמישה סיפורים
גם אתם יכולים/קיטי קיטי בום בום
הכבשה שושנה וחברים/בגן האותיות
פינוקיו/הלב/פיטר פן
על סיפורים וילדים
בחצר של יניב המגניב
איציק הליצן
חלב ודבש
באגה ובון בדרך ללונה פארק
התוף הלב של דין דין
להיות אחים
מפתחות הקסם של דידי
נאדי
טלטאביז
הדובון הקטן
מגי והמפלץ
בילבי
סדרות של ג'וניור
החברים של יעל
גינת ההפתעות
במבינו ומטה הקסמים
אגם הבירבורים
בובה מתי
סדרת הקלטות ילדים של ליאור יבדייב
מותק התאומות התחלפו שירי המחזמר וסיפור עלילה"
אמא משחקושקוש
חברים בכל מיני צבעים
דוקטור דובידו
הג'לאבים
בייבי ברייט
התחנה הקטנה
כייף כפל
הנסיכה של שמחה
פסטיגל פנטזיה
פסטיגל על הזמן
תפוס תפסטיגל
בובספוג
ארתור
הפיג'מות
רחוב סומסום שארם סימסים
הנימנומים
קסם של אנגלית וולט דיסני
טום וג'רי
תזיזו ת'רגליים
הכוכב של לולה
כיפה אדומה: הסיפור האמיתי
נומיאו ויוליה
באגס באני בעולם החיות
טוויניז
דפנה ודודידו
שימעל'ה
האריה מארץ עוץ
הג'ירפה הנמוכה
חלומות פז
שיתופי פעולה

אולפני תל אביב (הפקה ועריכת DVD)
MCI
BBC
A.C. Pictures
סיילנס
מאסטר דיסק (הפקה ועריכת DVD)
אולפני אור (הפקה ועריכת DVD)
אולפני סיגמא (הפקה ועריכת DVD)
האחים וורנר
קולנוע לב
קידס וידאו אבן זוהר
קומפדיה
לייבלים

| שם | ז'אנר מוזיקלי | מנכ"ל |
| --- | --- | --- |
| לייבלה | מוזיקת עולם | אשר ביטנסקי |
| AG הפקות | ים תיכוני | אבי גואטה |
| לבנטיני | היפ הופ | קובי אוז  |
הערות שוליים

↑  י.פפר, "חלום סימפוני" של קצין שבוי, הַבֹּקֶר, 13 בדצמבר 1957
↑  דני רכט, פסאג' התור, באתר האנציקלופדיה העירונית "תל.אביב.פדיה"
↑  פניני המזרח באתר סטריאו ומונו
↑  הד-ארצי מאדום לשחור, באתר סטריאו ומונו
↑  תקליט 10" שושנה דמארי – פניני המזרח, הוצאת הד ארצי, 1955, באתר Bidspirit
↑  הד ארצי - סחר פורש, באתר גלובס, 25 באוקטובר 1999
↑  שירי לב-ארי, התנגשות בצומת ספרים, באתר הארץ, 1 בפברואר 2004
↑  שי שלו, ‏מעריב: הערת "עסק חי" להד ארצי, פוטר מנכ"ל החברה רוני קליינפלד, באתר גלובס, 1 באפריל 2003
↑  זהבה דברת, ‏הד ארצי פותחת מחלקת וידיאו עצמאית, באתר גלובס, 25 בנובמבר 1996
↑  אסנת כותן, ‏מיזוג בין רשתות התקליטים טופ-10 וטאואר רקורדס, באתר גלובס, 25 בפברואר 1999
↑  גולן פרידנפלד , ‏עופר נמרודי משיב לגוסינסקי: למה נזכרת רק עכשיו בעסקת הד-ארצי?, באתר גלובס, 2 בפברואר 2007
↑  רותם שטרקמן, הד ארצי נפרדת מהמנכ"ל מיקי טוניס, באתר הארץ, 6 בנובמבר 2001
↑  עופר נמרודי וצבי חפץ מכרו את הד ארצי למשפחת רויכמן ב-5 מיליון שקל, באתר TheMarker‏, 16 באפריל 2003
↑  ארי קטורזה, מי עושה את מדונה?, באתר ynet, 12 במרץ 2003
↑  אור ברנע, מהיום: הד ארצי לא תפיץ יותר מוזיקה לועזית, באתר ynet, 1 במאי 2007
↑  מיה בנגל, הדיסק און קי המוזיקלי הראשון בעולם, באתר nrg‏, 5 בנובמבר 2008
↑  אלכס פולונסקי, NMC United רכשה את הד ארצי, באתר nana10‏, 30 בדצמבר 2008
| --- | --- |
בקרת זהויות :  NLI: 987007318191105171  MusicBrainz: e796d01f-eac0-40aa-b1b8-e92f6b02c78f 
סמליל החברה השני
סמליל "הד ארצי הוצאה לאור"
סמליל רשת חנויות המוזיקה "טופ 10"
סמליל "הד ארצי מולטימדיה"
סמליל "הד ארצי וידאו"
Sand (שיר של סאבה)

"Sand" (בעברית: "חול") הוא סינגל שהוקלט על ידי הזמרת הדנית סאבה. את השיר הוציאה ב-25 בינואר 2024 לאור חברת התקליטים וורנר מיוזיק דנמרק. מילותיו, שנכתבו על ידי מלאני והבה, ג'ונס ת'נדר ופיל קלינקה ניגארד יספן, עוסקות בתחושת איבוד שליטה כללית. לאחר זכייתו ב-Dansk Melodi Grand Prix 2024 נבחר לייצג את דנמרק באירוויזיון 2024, שהתקיים במאלמה שבשוודיה.